המיליציה הצרפתית

שמאל|ממוזער|200px|כרזת גיוס למיליציה, אשר מדגישה את תפקידה בהתנגדות לקומוניזם
המיליציה הצרפתית (בצרפתית: Milice Française) הייתה המשטרה החשאית של צרפת של וישי.
המיליציה הצרפתית הוקמה ב-10 בינואר 1943, כשהגרמנים דרשו משלטונות וישי להקים גוף לוחם תוקפני נגד תנועת ההתנגדות הצרפתית. למיליציה קדם ארגון צבאי של הימין הקיצוני בצרפת, "לגיון שירות הסדר" (Service d'ordre légionnaire; S.O.L), שהוקם ביולי 1941 על ידי ז'וזף דארנן.

בראש המיליציה עמד רשמית פייר לאוואל, אך דארנן היה מפקדהּ בפועל, והוענקה לו דרגת שטורמבאנפיהרר (רב-סרן) בוואפן אס אס.

המיליציה פעלה באכזריות תוך שימוש בעינויים, התנקשויות והוצאות להורג. כן נטלה המיליציה חלק בתפיסה וריכוז יהודי צרפת בדרך לשילוחם להשמדה. בין יתר פשעיה אחראית המיליציה לרצח שר הפנים לשעבר של צרפת, היהודי ז'ורז' מנדל, ב-7 ביולי 1944.

ב-1944 מנתה המיליציה יותר מ-35,000 חברים. לאחר הפלישה לנורמנדי, ועם התקדמות כוחות בנות הברית ללב צרפת, נמלט ז'וזף דארנן ועימו שרידי המיליציה לגרמניה; שם מוזגו שרידי המיליציה עם דיוויזיית שרלמאן ובהמשך נטלו חלק, תחת פיקוד ה"וואפן אס. אס." בהגנת ברלין והבונקר של היטלר, בימיו האחרונים של הרייך השלישי. חלקם נשלחו לאיטליה להילחם בפרטיזנים, לצד חיילי הוורמכט.

זמן קצר לאחר סיום המלחמה נלכד מפקד המיליציה ז'וזף דארנן על ידי כוחות בעלות הברית, נשפט בצרפת, נידון למוות והוצא להורג ב-10 באוקטובר 1945.

קישורים חיצוניים

קטגוריה:צרפת של וישי
קטגוריה:ארגונים משתפי פעולה עם הנאצים
קטגוריה:ארגוני ביון